શ્રી જગદીશ પટેલ (જ.૧૯૫૭)નો જન્મ અને ઉછેર નાસીકમાં થયો.૧૯૭૭માં કેમીકલ એન્જીનિયરીંગમાં ડીપ્લોમા મેળવ્યા બાદ તેમણે વડોદરા આસપાસના રસાયણ એકમોમાં ૧૯૯૮ સુધી કામ કર્યું. ૧૯૮૨માં એમણે એકમના કામદારો અને સુપરવાઇઝરોને સંગઠીત કરવામાં ફાળો આપ્યો.૧૯૯૮ સુધી આ સંગઠનમાં રચના અને સંઘર્ષના અનેક કામ કરતા રહ્યા. મુંબઇમાં ૧૯૮૫માં વ્યાવસાયિક આરોગ્ય અને સલામતી અંગેના એક તાલીમ કાર્યક્રમમાં ભાગ લીધા બાદ કામદાર ચળવળના ભાગરુપે આ વીષય પર કામ કરવાની તેમને જરુરીયાત સમજાઇ. તેને પગલે ૧૯૮૬માં “વ્યાવસાયિક સ્વાસ્થ્ય સુરક્ષા મંડળ”ની અન્ય સાથીઓ સાથે સ્થાપના કરી.